ועדת הכספים, כנסת 20, פרוטוקול מספר 781, 2017-07-25 09:00

יואב קיש: שלום לכולם.

יואב קיש: אני פותח את הדיון של ועדת הכספים בנושא "ברית חיים" – מצבה של האוכלוסייה הדרוזית בישראל בכלל וצעיריה בפרט, של חברת הכנסת רויטל סויד, חבר הכנסת חמד עמאר, חבר הכנסת אכרם חסון ושלי.

יואב קיש: לפני הכל אני באמת מבקש להשתתף בצערם של משפחות השוטרים האיל סתאווי וכמיל שאנן, שנרצחו בשבוע שעבר בהר הבית והוועדה הזו דנה באמת, זה לא שהדיון הזה נעשה רק בגלל הדבר הזה, הוועדה באמת מטפלת בנושא הדרוזים, אי אפשר להגיד שלא, אבל אני רוצה להגיד מילה שהאסון הזה ומעשה הטרור הנפשע הזה מחזק בנו את הרגשות שבאמת צריכים להוביל לפתרון ולזירוז של תהליכים, שאני חושב שבעניין הזה אנחנו שמים את הדגש על זה במיוחד היום.

יואב קיש: הדיון שהיה פה לפני שלושה שבועות עסק בנושא תכנית החומש של ממשלת ישראל על העצמת היישובים הדרוזים והצ'רקסים.

יואב קיש: אני קראתי גם את הפרוטוקול.

יואב קיש: לא השתתפתי בדיון.

יואב קיש: חבר הכנסת חמד עמאר שנמצא פה ניהל אותו.

יואב קיש: נושא המפתח זה היה נושא האוצר.

יואב קיש: מה שאני מבקש בדיון הנוכחי זה אולי פחות עוד פעם להסתכל על מה היה בתכנית החומש, כי בעניין הזה אני חושב שהדיון הקודם די מיצה את הנתונים.

יואב קיש: כמובן שעדיין מה שחסר – ופה ההערה שלך נכונה מאד – זה הדו"ח של האוצר בסופו של דבר לכמה כספים עברו ומה עבר, באיזה שלב ומתי.

יואב קיש: החלטת הממשלה כהחלטה, כמובן שהיא מקיפה, מפורטת ומבורכת, אבל היישום חסר מאד.

יואב קיש: זו הבעיה אני חושב הבסיסי והיישום שמורכב משני שלבים, גם של העברות הכספים מהאוצר וגם של המשרדים השונים קצת מכליל.

יואב קיש: יש מקומות שזה נעשה יותר טוב, אבל בסך הכל חסר.

יואב קיש: אני מבקש בדיון הזה – וג'בר, זה אולי גם בהמשך למה שאתה אמרת – להתמקד דווקא בבעיות אשר עולות מהתושבים ומהשטח ולראות, אולי בניתוק מסוים מתכנית החומש, מה הדברים שהכי מציקים ואיפה הדברים שאפשר לתת פתרון ואולי כשנבין את זה, אז גם נוכל ללחוץ על מימוש חלקים בתכנית החומש.

יואב קיש: לתפיסתי אני רואה חשיבות רבה מאד בשימור מוחלט, גדול ומשמעותי בחייהם של האזרחים הדרוזים בישראל.

יואב קיש: לצערי מדינת ישראל לאורך השנים לא עשתה את המרב בנושא זה בסיוע לאוכלוסייה הזו לטובת פיתוח ותנאים טובים יותר.

יואב קיש: מעבר לחובתה של המדינה כלפי הדרוזים כאזרחים שווי זכויות, יש משהו נוסף וזה הברית שיש למדינה ולעם היהודי עם הדרוזים.

יואב קיש: אנחנו חייבים לבני העדה הזו המון על ההקרבה, על החיים, על הנאמנות והדרך המשותפת ביחד.

יואב קיש: וכמו שאמרת, ג'בר, לא יכולתי להגיד את זה יותר טוב, זה לא קשור לדיון כזה או אחר.

יואב קיש: הדרך שלנו ביחד והצעידה המשותפת של מדינת ישראל ועם ישראל, בעניין הזה אני באמת מצדיע לעדה הדרוזית ולבניה.

<ג'בר חמוד: תודה.

יואב קיש: אנחנו נתחיל עם חברי הכנסת שביקשו את הדיון הזה יחד איתי ומשם נשמע את נציגי המועצות והמשרדים השונים.

יואב קיש: אני מקווה שיהיה דיון פורה ונוכל בעצם להמשיך, כי הוועדה הזו, כמו שאמרתי כבר, עוסקת בנושא ומטפלת בהבנת הבעיות ובמציאת הפתרונות, עם או בלי קשר לתכנית החומש עצמה.

יואב קיש: אז חמד עמאר, בבקשה.

חמד עמאר: לא, רויטל.

יואב קיש: רויטל, כן, סליחה.

רויטל סויד: בוקר טוב לכולם.

רויטל סויד: בוקר טוב לחברי, יושב הראש, חברי חברי הכנסת ובוקר טוב כמובן לראשי המועצות ולכל האורחים הנכבדים.

רויטל סויד: זה מאד מצער ויש לומר אפילו מתסכל שאנחנו נאלצים לקיים את הדיון הזה היום ומאד מצער ומסתכל שאנחנו נאלצים לקיים את הדיון הזה גם לאור האירועים הטרגיים והמאד מאד קשים גם ברמה הארצית, גם ברמה הלאומית וגם כמובן ברמה של העדה ובוודאי בוודאי למשפחת שנאן, שכיב חברי היקר והטוב, כאח לי, ממש, שאיבד את בנו כמיל, ומשפחת סיתאווי, שאיבדה את בנם האיל.

רויטל סויד: אבל בסופו של דבר אנחנו החלטנו לקשור את גורלנו – הדרוזים והיהודים – ולחיות ביחד במדינה הזו והמחויבות שלנו לחיים פה, בשוויון, כשאנחנו אוהבים ומחויבים לאדמה הזו, היא מחויבות מאד מאד עמוקה וגדולה.

רויטל סויד: היא מחויבות שמלווה אותנו עשרות שנים והיא מאפשרת לנו לעבור ביחד, יד ביד, את הרגעים הטובים והטובים פחות, שהחיים פה, על האדמה הזו, מזמנים לנו ביחד.

רויטל סויד: ביום שישי לפני כשבועיים, שבוע וחצי, כאשר נהרגו ונפלו גם האיל וגם כמיל זיכרונם לברכה, עוד יותר התחדדה ברית הדמים שיש בינינו לבין הדרוזים.

רויטל סויד: ואני רוצה שנוציא מהטרמינולוגיה השפתית שאנחנו מדברים, את המילים ברית דמים.

רויטל סויד: אני רוצה לדבר על ברית אחים ויותר מברית אחים, אני רוצה לדבר על ברית של חיים.

רויטל סויד: כשאנחנו מדברים על ברית של אחים ועל ברית של חיים, שסופה הוא גם ברית דמים, זה חייב לבוא לידי ביטוי כל יום, כל היום, בשוויון מוחלט בין האזרחים במדינה הזו.

רויטל סויד: והשוויון המוחלט הזה צריך לבוא לידי ביטוי בתעסוקה, הוא צריך לבוא לידי ביטוי בחינוך, הוא צריך לבוא לידי ביטוי ביכולת לבנות בתים על אדמה פרטית, אחרי שהוגשו תכניות מתאר והן מאושרות ולא 20 שנה שאף אחד לא מתייחס לתכניות מתאר ואנחנו אפילו מוצאים את עצמו עם הריסת בתים בחורפיש לחייל שהיה בדיוק באותה עת בחברון.

רויטל סויד: אנחנו מדברים פה גם על היכולת להחיל מקומות של חינוך ואנחנו מדברים על חיים ביחד, בשותפות מלאה.

רויטל סויד: אני אחזור על זה עוד פעם: זו ברית אחים וזו ברית חיים ולצערי הרב זה לא קיים.

רויטל סויד: יש תכנית חומש ותכנית החומש הזאת מדברת על אותם מאות מיליוני שקלים שאמורים לעבור למגזר הדרוזי.

רויטל סויד: זו לא תכנית שקיבלו אותה רק אתמול או לפני שבוע.

רויטל סויד: זו תכנית שהתקבלה לדעתי כבר לפני מעל שנה בשנת 2015 - - -

<ג'בר חמוד: ב-7 ביוני 2015.

רויטל סויד: בדיוק לפני שנתיים, חודש ושבוע.

רויטל סויד: שנתיים, חודש ושבוע ולמרות זאת היא לא מיושמת.

רויטל סויד: ברמת העיקרון, תחשבו שנייה שבנסיבות אחרות היינו כבר ערב תקציב חדש.

רויטל סויד: זה רק מקרי שעבר תקציב דו שנתי, אבל אנחנו היינו אמורים כבר להיות ערב תקציב חדש וההחלטה שהתקבלה בשנת 2015 עדיין לא מיושמת.

רויטל סויד: זה לא יעזור שאנחנו מקיימים על זה דיונים בוועדת הכספים.

רויטל סויד: אם לא נמצאים פה חברינו מהאוצר כדי לבוא ולתת תשובות, לא עשינו כלום.

רויטל סויד: תודה רבה שהגעת.

רויטל סויד: אנחנו שמחים על כך.

רויטל סויד: אתה בהחלט חשוב פה בדיון הזה, כי אנחנו רוצים לקבל תשובות.

רויטל סויד: אתה מוזמן גם לשבת לידי.

איתן ברושי: אחרי הפתיחה הזאת, לא בטוח שהוא ירצה.

רויטל סויד: וכשאני שומעת ממך שאתה אומר – אני מקווה שיהיו לי תשובתך – אז אני מאד דואגת ולכן אנחנו הגשנו את ההצעה לדיון מהיר.

רויטל סויד: ולא רק שהגשנו את ההצעה לדיון, הגשנו אותה גם בעתו הזה, כדי שלא נשכח – אף אחד מאתנו – איך הגורלות נכרכו ביחד.

רויטל סויד: אז אני מודה לחברי יושב הראש.

רויטל סויד: אני מקווה שיהיו לך תשובות לתת לנו איך תכנית חומש שהתקבלה ב-7 ביוני 2015 ועל אף שחלפו מעל לשנתיים, עדיין היא איננה מיושמת, עדיין אנחנו לא רואים את התוצאות בשטח.

רויטל סויד: היינו אמורים לבוא לשבת היום עם ראשי המועצות ולשמוע, תקשיבו – בתחום החינוך השגנו יעדים כאלה, עברו סכומים כאלה.

יואב קיש: כן, דיברנו על זה.

רויטל סויד: בתחום התעסוקה כך וכך, בתחום הזה כך וכך - צריך לשפר או לא לשפר - ולא להגיע למצב שמשנת 2015 ועד היום אנחנו בדיוק באותה נקודה.

רויטל סויד: תודה.

יואב קיש: תודה.

יואב קיש: רק לגבי תכנית החומש, רויטל, דיברנו על זה.

יואב קיש: היה פה דיון בוועדת הכספים לפני כשלושה שבועות בנושא.

יואב קיש: אני לא הייתי בדיון וחבר הכנסת עמאר אמר בסיכום, האוצר היה אמור להביא את הביצוע מול התכנון, סיכום של כל המשרדים.

חמד עמאר: נדרשו להביא את הסיכום התקציבי – משרד-משרד מה הועבר, מה עדיין לא מועבר ואיפה זה תקוע ומה החסמים.

חמד עמאר: זה מה שביקשתי וזה מה שדרשתי ואני קיוויתי לקבל את זה.

יואב קיש: בסדר, אבל בואו נמשיך ואנחנו ניתן לך להגיב.

חמד עמאר: הובטח שתוך יום אחד אנחנו נקבל את המסמך הזה לוועדה.

יואב קיש: בסדר, אתה תשיב בהמשך על העניין הזה.

חמד עמאר: עד עכשיו לא קיבלנו שום דבר.

יואב קיש: אתה יודע מה, בוא תן לנו רגע תשובה על העניין הזה, איפה זה עומד.

<דניאל לורברבוים: אז בואו, אני מתנצל, כי פשוט הקפיצו אותי מהמשרד.

<דניאל לורברבוים: הייתה איזו אי הבנה.

<דניאל לורברבוים: אני דניאל לורברבוים, רפרנט חינוך באגף התקציבים.

<דניאל לורברבוים: אני צריך לעשות תיאום עם רפרנט - - -

יואב קיש: אתה היית פה בדיון הקודם?

<דניאל לורברבוים: לא, לא הייתי פה.

<דניאל לורברבוים: אני צריך לעשות תיאום עם צוות פנים אצלנו.

<דניאל לורברבוים: אני אעשה עכשיו את הטלפונים, לראות מה בדיוק קורה ואיפה הדברים עומדים.

יואב קיש: אז בוא אני אתן לך רקע, אם אתה לא היית ולא הכרת.

יואב קיש: אז שמעת מחמד, היה פה דיון לפני שלושה שבועות על תכנית החומש.

יואב קיש: אני אמרתי עוד פעם בפתח דברי ורויטל לא שמעת, שבוועדה הזו זה נכון שאנחנו לאחר אירוע טרגי, שיזם גם כן את הדיון הזה, אבל הוועדה הזו עושה את העבודה ויש חשיבות בשיתוף הפעולה ובבחינה של ההשקעות במגזר הדרוזי גם ללא קשר לאסון הזה שעבר עלינו ולכן בדיון הקודם מה שאמר חמד, זה מה שיצא.

יואב קיש: יצא פה הרבה מאד – אני קראתי את הפרוטוקול, לא הייתי בדיון – הרבה מאד משרדים שלא היה ברור מה קיבלו, לא קיבלו, כן קיבלו, על מה, בסיס תקציב, לא תקציב, למה זה הולך ולא ידעו לשייך את זה.

יואב קיש: התשובה ומה שחבר הכנסת חמד עמאר ביקש זה משהו שהיה צריך להיות כבר מוכן.

יואב קיש: אני מבקש שתטפל בזה בהקדם.

יואב קיש: תרשום לך.

יואב קיש: בבקשה, חמד.

חמד עמאר: בוקר טוב לכולם.

חמד עמאר: קודם כל אני רוצה להודות לך על הדיון החשוב, אפילו הכותרת מדברת בעד עצמה – ברית חיים.

חמד עמאר: אני רוצה להודות לראשי הרשויות שהגיעו לכאן מהצפון.

חמד עמאר: אני יודע שבכדי להגיע לכאן בשעה 9 אתה צריך לצאת לפחות בשש בבוקר בשביל להגיע - - -

<מופיע מרעי: גם הדיון היה בהתרעה קצרה.

חמד עמאר: כן, וגם אתמול רק דיברתי עם מופיד והוא אמר לי שלא ידוע לו על הדיון, אז אמרתי לו שיש דיון, אבל העיקר - - -

יואב קיש: סליחה, אני רק רוצה בעניין הזה להודות ליושב ראש הוועדה גפני, שבאמת הדיון הזה נקבע בהתראה קצרה, בגלל האירועים.

יואב קיש: אנחנו כמעט בשבוע האחרון של הכנסת ועדיין היה קשה ובעניין הזה יש הערכה ליושב הראש ותודה גם לצוות.

חמד עמאר: הדבר החשוב שאני רוצה להגיד ואני לא רוצה לקשר את האסון שהיה לנו כעדה עם הדיון שאנחנו מקיימים כאן, אבל חשוב מאד לשלוח את תנחומינו למשפחות, זה קודם כל.

חמד עמאר: שנית, להיכנס לחסמים שיש.

חמד עמאר: נמצאים כאן רוב המשרדים.

חמד עמאר: אנחנו לא צריכים הרבה מלל כאן.

חמד עמאר: אני גם לא אדבר הרבה מלל.

חמד עמאר: אנחנו צריכים לבוא ולהגיד מה הועבר, מה לא הועבר ואיפה החסמים.

חמד עמאר: אנחנו מדברים - ועכשיו ראש הרשות של סאג'ור אמר את זה - התכנית אושרה ב-7 ביוני 2015.

חמד עמאר: עברו יותר משנתיים.

חמד עמאר: זה המון זמן.

חמד עמאר: המון זמן שהתכנית צריכה הייתה כבר לרוץ קדימה בלי להגיד הועברה התחייבות וביצוע אין.

חמד עמאר: אני רק אומר עוד דבר אחד לחברתי רויטל.

חמד עמאר: פקידי האוצר הם פקידים.

חמד עמאר: מי שמנהל את האוצר זה משרד האוצר, זה ממשלת ישראל, זה שר האוצר.

חמד עמאר: מבחינתי הם פקידים שצריכים לבצע את התפקיד שלהם ואני לא רוצה לרדת עליהם.

חמד עמאר: מי שצריך לתת להם את ההוראות זה השרים שלהם ואם שר האוצר לא נותן את ההוראה להעביר את הכסף, אנחנו צריכים לפנות לשר האוצר.

חמד עמאר: אני לעולם לא תוקף פקיד כאן בוועדה ולא מדבר עם הפקיד, כי יש ממונה עליו.

חמד עמאר: אדוני יושב הראש, אמרת שקיימנו דיון רק לפני שלושה שבועות.

חמד עמאר: בדיון התבררו דברים מאד מזעזעים.

חמד עמאר: שנתיים ומשהו ואנחנו מדברים לדוגמא על משרד התיירות.

חמד עמאר: עד עכשיו לא הועבר שקל אחד.

חמד עמאר: משרד התחבורה – אומרים לי יש התחייבויות, אבל ביצוע לא היה בשנת 2016 ולא בשנת 2017.

חמד עמאר: אנחנו לקראת סוף שנת 2017.

חמד עמאר: משרדים אחרים, מינהל התכנון – קיימנו דיון גם עם מינהל התכנון על נושא של ינוח ג'ת ושכונת אבו שח בשפרעם.

חמד עמאר: מינהל התכנון אמר באופן ברור – יש לו 40 מיליון שקלים תוספתיים לנושא של מפורטות, נכון או לא? וגם ה-40 מיליון שקלים, גם מהם עדיין לא הועבר שקל אחד לראשי הרשויות.

חמד עמאר: עדיין מסתמכים על 8 מיליון שקלים ישנים שהיו והועברו.

חמד עמאר: אני אומר, אנחנו מדברים לא רק על תכנית החומש.

חמד עמאר: אני אומר, כשבא שר ומבטיח חיבורי חשמל לעדה הדרוזית, צריכים להיות חיבורי חשמל.

חמד עמאר: וכשאתה חותך סרט באוגוסט, ספטמבר – שאני אהיה מדויק – 2016 , 2015 אפילו.

חמד עמאר: בספטמבר 2015 אני חותך סרט, אני שאלתי את מופיד עכשיו כמה בתים חיברו – לא ידוע לו על בית אחד.

חמד עמאר: אז אנחנו לא יכולים להביא את האנשים לכאן וג'בר צודק.

חמד עמאר: ולבוא ולדבר ולהעלות את הדיון עוד פעם.

חמד עמאר: אנחנו כחברי כנסת תפקידנו להעלות את זה על סדר היום.

חמד עמאר: תפקידנו להביא את משרדי הממשלה ולשמוע מהם.

חמד עמאר: תפקידנו לפקח עליהם, מה הם עושים, אבל אם משרדי הממשלה לא מבצעים מה שהם מבטיחים ומה שהם אומרים שהם רוצים לבצע, אז איפה אנחנו עומדים?

חמד עמאר: אם אני יושב עם ראש רשות ומקיים דיון שחסרים לו מיליון וחצי שקלים בשביל לגמור תכנית מתאר והשר הבטיח לו שיעביר לו את הכסף ואנחנו יושבים כאן בוועדת הכספים ומדברים איתם.

חמד עמאר: אנחנו שואלים אותם על תקציב של מינהל מקרקעי ישראל, אומרי לנו בין מיליארד לשני מיליארד.

חמד עמאר: אמרתי להם מה זה, 500 מיליון שקלים זה כסף קטן?

חמד עמאר: ואנחנו כאן מדברים על מיליון וחצי שקלים.

חמד עמאר: לכן אדוני יושב הראש, אני חושב שלוועדת הכספים יש המון כוח.

חמד עמאר: היא שונה מכל הוועדות האחרות.

חמד עמאר: ועדת הכספים מעבירה את הכספים לכל משרדי הממשלה.

חמד עמאר: אני רואה את פקידי האוצר שמגיעים לכאן, אני רואה את הנציגים של כל משרדי הממשלה שמגיעים לכאן, להתחנן שנעביר להם את הכסף.

חמד עמאר: וכשמישהו מגיש רביזיה על משהו, כולם מתחילים להסתובב מאחוריו.

חמד עמאר: אנחנו כאן בעלי הבית.

חמד עמאר: לא פקידי האוצר ולא כל שר אחר, שיחליט מתי הוא מעביר את הכסף, מתי הוא לא לא מעביר את הכסף.

חמד עמאר: ברית חיים - אני רוצה לראות ברית חיים.

חמד עמאר: אני רוצה לחזור חייל שלא חוזר מבית שהעביר כבל של 700 מטרים בשביל שיהיה לו חשמל בבית.

חמד עמאר: בשביל שהוא יוכל לשים את החלב לבן שלו במקרר.

חמד עמאר: אנחנו בשנת 2017.

חמד עמאר: בושה.

חמד עמאר: תודה.

יואב קיש: תודה רבה.

יואב קיש: איתן, בבקשה.

איתן ברושי: אדוני יושב הראש, חברי הכנסת, חברי מהעדה ונוספים.

איתן ברושי: צריך לומר קודם כל שהדרוזים הם רובם ככולם פרושים בצפון הארץ מדליה ועוספייה וצפונה, וחלק מהשאלות הן שאלות של הצפון וחלק מהתשובות הן הפיתוח של הצפון.

איתן ברושי: ודאי שצריך להפריד בין התחום של היישוב ובין המרחב הכולל, שהוא המרחב של האפשרויות, שהוא כולל למשל תעסוקה, בריאות, תחבורה ודברים נוספים.

איתן ברושי: מה שאני רוצה לומר פה, שהעדה הדרוזית משרתת בצה"ל יותר מכל מגזר אחר, אולי אפילו יותר מהקיבוצניקים.

איתן ברושי: בוודאי היא משרתת בצה"ל ברמה הגבוהה ביותר ובתוך השירות בצה"ל יש את המימד של הזמן שמושקע בצה"ל.

איתן ברושי: בעוד שאחרים בזמן הזה לומדים, עובדים, ומתקדמים.

איתן ברושי: ולכן נמצא פה גם חברי, אלוף משנה במילואים יוסי חדד.

איתן ברושי: השאלה הראשונה לפי דעתי, שהיא לא קשורה רק בכסף, היא קשורה גם, ובכלל, שום דבר פה הוא לא כסף.

איתן ברושי: הבעיה המרכזית עם הממשלה זה תפיסות העולם.

איתן ברושי: למרות שיש פה ניסיון לומר שהפקידים חלקם קטן, אני חושב אחרת ויש בעיה עם תפיסת העולם גם של הפקידים וגם של השרים.

איתן ברושי: הייתי עובד מדינה בתפקידים שונים.

איתן ברושי: יש משקל גדול לעובדי מדינה, במיוחד כשהם יושבים קרוב לאוזן של מקבלי ההחלטות וההמלצות שלהם לעתים הן לא תמיד נטולות גם השקפות עולם.

איתן ברושי: לכן, בהשקפת העולם יש לנו פער גדול בין פקידות לבין הדרג הפוליטי לבין חברי הכנסת.

איתן ברושי: והדבר הראשון שהוא קשור באמת ליישוב עצמו ודיברתי לא מעט עם חברי חמד, אלף זה תמ"א 35.

איתן ברושי: חברי קיש, צריך להסיר את מגבלת הגודל של היישובים.

איתן ברושי: לא יכול להיות שאנחנו נפגע בתפיסת העולם של העדה, שהיא מחוברת לאדמה ולמשפחה והיא חוזרת הביתה.

איתן ברושי: וצריך לאפשר ליישובים לגדול.

איתן ברושי: אני הייתי לא פעם ביישובים הדרוזים וגם ראיתי את גזירת הסרט של כחלון.

איתן ברושי: חברים יקרים, הוויכוח על החשמל ועל חיבור הבתים הוא דבר שהוא היסטורי.

איתן ברושי: לא הייתה ממשלה שלא טיפלה בזה ולאחרונה הממשלה העבירה את תיקון 109.

איתן ברושי: תיקון 109 לחוקי הבנייה הוא הכבדה נוראית על האפשרות שיסדירו את החשמל בבתים שנבנו ביישובים.

איתן ברושי: ואם הממשלה באמת רוצה לפתור את הבעיה, היא לא יכלה לאשר את תיקון 109 כפי שאושר.

איתן ברושי: הדרך היחידה היא, ופה אני אומר לך, יואב, הדרך היחידה היא להלבין, אני אומר להלבין, כמו שמלבינים מס הכנסה ונשק, להלבין את מה שאפשר - כמובן יש מקומות שאולי זה לא אפשרי - ולהתחיל את הבנייה מחדש בצורה אחרת.

איתן ברושי: אז עניין גודל הכפר בתמ"א 35 והבנייה, הוא באמת עניין של יישוב-יישוב, אבל שאלת הבריאות, שבצפון כידוע אצלנו משלמים יותר וחיים פחות, זה בצפון - - -

<מופיע מרעי: פחות ב-8 שנים.

איתן ברושי: כן.

איתן ברושי: ועניין התעסוקה.

איתן ברושי: תמיד אומרים ראשי הרשויות, הייתי ראש רשות, אומרים בטעות אזורי תעשייה.

איתן ברושי: הבעיה היא לא אזורי התעשייה, הבעיה היא התעשייה עצמה – יש או אין ובאיזו רמה ואיזו רמת שכר.

איתן ברושי: אישרנו אתמול בכנסת חוק מאד חשוב, גם ליישובים הלא יהודים וגם ליהודים את הטבות המס.

איתן ברושי: זה הערכה בשנה – 1.5 מיליארד שקלים של הטבות המס ומפות העדיפות.

איתן ברושי: לכן לפי דעתי צריך לחלק את הדיון בין תחומי היישובים, שחלק מהדברים התקדמו.

איתן ברושי: צריך לומר היישוב נראה יותר טוב מאשר לפני שנים.

איתן ברושי: מה הן הבעיות של גידול ובנייה ותחומי היישובים ומה הבעיות שהן חלק מהפתרון הכולל למרחב הגיאוגרפי שבו חיים הדרוזים ביחד איתנו בצפון והצפון הוא בפיגור גדול לעומת התכניות ובטח לעומת המרכז.

איתן ברושי: לכן אני מסכם, אדוני ישוב הראשד.

איתן ברושי: הדיון הזה הוא בשתי רמות.

איתן ברושי: הוא ברמת התושב והיישוב שיש פה סעיפים מאד חשובים והוא ברמת הצפון, שהדרוזים הם חלק מרכזי מהצפון וחלק גדול מהתשובות הן תשובות לצפון ולא רק ליישוב יהודי או דרוזי כזה או אחר.

איתן ברושי: תודה.

יואב קיש: תודה רבה.

יואב קיש: אנחנו נעבור לשמוע את ראשי המועצה עצמם.

יואב קיש: יש לנו את מופיד, בבקשה.

<מופיע מרעי: טוב, בוקר טוב לכולם.

<מופיע מרעי: קודם כל אני רוצה להודות לך, חבר הכנסת יואב קיש.

<מופיע מרעי: אנחנו דיברנו שבוע שעבר וכבר הדיון יוצא לפועל.

<מופיע מרעי: אני רוצה להודות לחברי הכנסת שנמצאים כאן, גם לגברת רויטל סויד, גם לאיתן ברושי.

<מופיע מרעי: אני עוד זוכר את הפגישות - - -

<יוסף חדד: ברוש זה גבוה.

<מופיע מרעי: מה שחשוב, מה הוא עשה ואני זוכר גם את הפגישות שהיית יושב ראש איגוד התעשיינים או משהו כזה?

איתן ברושי: זה שרגא ברוש.

איתן ברושי: אנחנו עובדים ביחד.

<מופיע מרעי: לחבר הכנסת חמד עמאר ולשאר כל החברים, ראשי הרשויות, אז באמת תודה.

<מופיע מרעי: ההתרעה הייתה קצרה.

<מופיע מרעי: זימון בפועל אגב אצלי אפילו בקושי אתמול הגיע וכשבדקו, בכלל אני עדיין בכלל רשום כמנהל אגף בביטוח הלאומי, בוועדת הכספים, אבל עברו הרבה מים בירדן מאז.

<מופיע מרעי: תראו חברים, היה אירוע שבו נהרגו שני שוטרים.

<מופיע מרעי: פתחתם באירוע הזה.

<מופיע מרעי: אני באמת רוצה לכבד ולהעריך גם את העובדה שפתחתם באירוע הזה והדיון הזה מקבל מעטפת גם כתוצאה מהאירוע או בעקבות האירוע.

<מופיע מרעי: אני כן רוצה לציין את החיבוק החם של הרחוב הישראלי יהודי על כל גווניו, גם חברי הכנסת, לא כולם כמובן, גם חברי הכנסת, גם שרים, שחיבקו את העדה באירוע הזה כעדה, מאותו יום כשהיא עדיין אבלה על אובדן שני השוטרים.

<מופיע מרעי: את החיבוק הזה באמת מרגישים לאורך כל הדרך ועד עכשיו.

<מופיע מרעי: לא מספיק החיבוק של הרחוב הישראלי.

<מופיע מרעי: אין בעיה בנושא הזה.

<מופיע מרעי: גם לא הייתה בעיה לפני זה.

<מופיע מרעי: אני נמצא פה וגם שאר ראשי הרשויות בלא מעט דיונים בנושא השוויון, בנושא הזכויות שלנו, של המגזר הדרוזי.

<מופיע מרעי: באיזה שהוא מקום יש תחושה, חברים, שאנחנו מדברים ולא עושים מספיק.

<מופיע מרעי: ולכן אני מבקש מכבוד יושב הראש ומחברי הכנסת, בואו נפסיק באמת לשבת לדבר ואין תשובות אם זה מהאוצר ואם זה לא מהאוצר.

<מופיע מרעי: ואני אגע בדיוק בנקודה, כי בשעה, אי אפשר כרגע בשעה הזאת לשים את כל הבעיות של המגזר הדרוזי על השולחן.

<מופיע מרעי: איפה הבעיה המרכזית שלנו?

<מופיע מרעי: איפה המפתח של הבעיה?

<מופיע מרעי: המפתח של הבעיה, חברים, הוא בנושא תכנון ובנייה.

<מופיע מרעי: בנושא הרחבת תכניות המתאר.

<מופיע מרעי: כי ברגע שהרחבנו את תכניות המתאר לכל היישובים, אז פתרנו את הבעיות של הדיור, פתרנו את הבעיות של הדירות הקיימות, הכנסנו אזורי תעסוקה ומסחר, לא מחייב אזורי תעשייה ומשם, הרי זה כמו שרשרת שהולכת ביחד.

<מופיע מרעי: אתה מרחיב את תכנית המתאר, אתה בונה אזורי תעסוקה ומסחר.

<מופיע מרעי: אתה מפתח את הכלכלה של היישוב.

<מופיע מרעי: פיתחת את הכלכלה של היישוב, אתה מפתח את החינוך.

<מופיע מרעי: פיתחת את החינוך, אתה מגיע להישגים.

<מופיע מרעי: אתה מגיע לאנשים כמובן מוכשרים, שיכולים לחזור ולפתח כלכלה ולהתקדם הלאה.

<מופיע מרעי: זה המפתח.

<מופיע מרעי: עשרות שנים לצערי היישובים לא התפתחו.

<מופיע מרעי: חלק מהם התפתח.

<מופיע מרעי: להגיד לכם מהר?

<מופיע מרעי: לא.

<מופיע מרעי: לאט.

<מופיע מרעי: דוגמא חורפיש: ב-6 ביוני 2016 אושר קו כחול, הרחבה נדיבה מאד.

<מופיע מרעי: אין לתכנית הזאת אח ורע במגזר הלא יהודי מבחינת הכל.

<מופיע מרעי: זו חצי הכוס המלאה של התכנית.

<מופיע מרעי: גם בנייה בשטח חקלאי, גם אזור תעסוקה ומסחר וגם שכונת חיילים משוחררים נוספת על מה שיש.

<מופיע מרעי: זה נותן אוויר לתכנן את היישוב קדימה הרבה מאוד שנים.

<מופיע מרעי: אנחנו באוגוסט עוד מעט.

<מופיע מרעי: יולי זה חודש לפני אוגוסט.

<מופיע מרעי: התכנית אפילו עדיין לא הופקדה במחוזית.

חמד עמאר: איפה החסם?

<מופיע מרעי: החסם?

<מופיע מרעי: בוועדות התכנון – הארצית והמחוזית.

<מופיע מרעי: אנחנו ישבנו עם הוועדה הארצית, היא בכלל נמצאת פה, נכון?

<מופיע מרעי: ישבנו לא מעט ישיבות.

<מופיע מרעי: בפועל אנחנו שמונה חודשים אחרי.

יואב קיש: אז אולי נשמע ממיכל איפה זה עומד.

<מופיע מרעי: דקה, רק לסיים.

יואב קיש: כן, תסיים, בבקשה.

<מופיע מרעי: שמונה חודשים אחרי זה התכנית לא הופקדה.

<מופיע מרעי: במקביל עובדים על תכניות מפורטות וזה גם נכון לשאר היישובים.

<מופיע מרעי: אז כשעובדים על תכניות מפורטות ומתקבלים שם, לא מתקדמים מספיק.

<מופיע מרעי: הקצב הוא איטי.

<מופיע מרעי: תקציבים, אני יודע שיש, אבל לא נותנים או לא מעבירים את כל התקציבים.

<מופיע מרעי: מתווכחים על איזה שטח לתכנן, מה בעדיפות א' ומה בעדיפות ב'.

<מופיע מרעי: במקביל מצער אותי להגיד לכם, אין פה גורמי אכיפה.

<מופיע מרעי: גורמי האכיפה מסתובבים בזמן שהעדה אבלה ביישובים הדרוזים ומביאים אנשים שהם בנו בתוך השטח של התכניות המפורטות, שאנחנו בתיאום איתם באיחוד וחלוקה לבתי משפט.

<מופיע מרעי: אז אני גם לא מבין לאן אנחנו הולכים.

יואב קיש: מי זה גורמי האכיפה?

יואב קיש: המשטרה?

<מופיע מרעי: לא, זה המפקח, האחראי על הפיקוח הארצי.

<מופיע מרעי: איך קוראים לו, אבי?

<מופיע מרעי: לא המשטרה, הפיקוח על הבנייה, נדמה לי אבי.

<מופיע מרעי: הוא האחראי על הפיקוח הארצי.

<מופיע מרעי: לא יכול להיות שיישובים אבלים והם מסתובבים בין הבתים ומפריעים לנו בתכנון ובנייה, כי אנחנו מתואמים עם אותם אנשים.

<מופיע מרעי: אני לא רוצה להרחיב את נושא התכנון והבנייה, אבל הוא המפתח.

יואב קיש: טוב.

<מופיע מרעי: אנחנו צריכים ליישם החלטות ממשלה.

<מופיע מרעי: מדברים על תכנית החומש.

<מופיע מרעי: לא מיושמת.

<מופיע מרעי: יש החלטות ממשלה להשוות בין הדרוזים לבין היהודים.

<מופיע מרעי: חברים, אתם חברי הכנסת, תקומו, בואו ניישם את החלטות הממשלה לדורותיהן, לעשות שוויון.

<מופיע מרעי: הפער הוא אדיר.

<מופיע מרעי: מה עוד שמביאים את תכנית החומש ואומרים אוקיי, יש פערים עכשיו במגזר הדרוזי.

<מופיע מרעי: אנחנו מתקצבים 2.2 מיליארד שקלים, נכון ג'בר?

<מופיע מרעי: 2.2 מיליארד שקלים, אבל אי אפשר לבוא ולקחת את ה-2.2 מילארד שקלים ולהעמיס עליהם גם את השוטף.

<מופיע מרעי: ואחרי זה יש תכנית לפיתוח הגליל, הרי אנחנו חלק מהגיל.

<מופיע מרעי: כשאני יושב עם המנהלת של הפיתוח לתכנית הגליל ושואל אותם חברים, ישבתם עם המנהלת ליישום תכנית החומש במשרד הפיתוח האזורי, אומרים לי עוד לא, אבל עם האשכולות יושבים.

<מופיע מרעי: גם שם יש לנו נתח.

<מופיע מרעי: אנחנו שייכים לגליל.

<מופיע מרעי: חברים, יישובי הצפון, לרבות הישובים הדרוזים, תרמו למען ביטחון המדינה והחוסן הלאומי של מדינת ישראל בהרבה מאשר משרדי הממשלה תרמו ליישובי הצפון.

<מופיע מרעי: אני מבקש בכל לשון של בקשה שהדיונים יובילו אותנו למעשים ולא, לא יהיה לנו חשק לבוא לפה.

<מופיע מרעי: תודה רבה.

יואב קיש: תודה מופיד.

יואב קיש: דניאל, יש לך תשובות כבר?

יואב קיש: רק לדעת אם יש, אני עוד לא רוצה את התשובה.

<דניאל לורברבוים: אנחנו עובדים על תשובות.

<דניאל לורברבוים: יהיו, אני מקווה.

<דניאל לורברבוים: עד סוף הדיון יהיו כל התשובות.

יואב קיש: הדיון מסתיים בשעה 10.

<מופיע מרעי: הדיון הוא עד סוף היום.

יואב קיש: כן, אני רק רוצה להגיד לך שזה היה אמור להיות מוכן לפני שבועיים בערך.

<דניאל לורברבוים: בסדר, הייתה אי הבנה אצלנו במשרד.

<דניאל לורברבוים: עכשיו אני בודק.

יואב קיש: טוב.

יואב קיש: אחרי זה תסביר לנו.

יואב קיש: ג'בר, בבקשה.

<ג'בר חמוד: בוקר טוב לכולם.

<ג'בר חמוד: אדוני, חבר הכנסת, יושב הראש, יואב קיש, באמת תודה על הכוונות ועל היוזמה שלך ושל יתר חברי הכנסת.

<ג'בר חמוד: בהחלט העדה הדרוזית בשבוע האחרון עברה אירוע קשה.

<ג'בר חמוד: מדינת ישראל עברה אירוע קשה.

<ג'בר חמוד: אבל תרשו לי קודם כל לפתוח ולהגיד שאני כאדם, לא כראש רשות, ההזדהות והחיבוק שהעדה הדרוזית קיבלה מכל מדינת ישראל והעם היהודי, היה חיבוק מרגש מאד ואני אמרתי בעבר, אדוני, שאם החיבוק הזה והאהדה הזאת של העם היהודי לעדה הדרוזית היה מתורגם לעשייה על ידי ממשלות ישראל לדורותיהן, לא היינו היום יושבים פה בפערים.

<ג'בר חמוד: אני רוצה להגיד משפט נוסף לפני שמדברים על העניין עצמו.

<ג'בר חמוד: לכל התוהים והשואלים ואלה שמנסים, הדרוזים הם נכס אסטרטגי למדינת ישראל ומדינת ישראל היא נכס לדרוזים.

<ג'בר חמוד: והחיבור הזה יימשך לעד ואני מציע לכל אלה שמנסים בכל דרך, עמותה כזאת או אחרת, בכל מיני דרכים, שלא יתקרבו אלינו.

<ג'בר חמוד: אדוני, כיושב ראש פורום במשך כשנתיים וחצי, עבדתי ועשיתי מיפוי של הצרכים של העדה הדרוזית ואני שומע פה הסתייגויות, תמ"א 35, דברים.

<ג'בר חמוד: אנחנו יודעים מאיפה כואב לנו.

<ג'בר חמוד: אנחנו יודעים בדיוק מה הצרכים שלנו.

<ג'בר חמוד: אנחנו גם הצגנו את הצרכים שלנו ואני יושב פורום במשרד ראש הממשלה ובכל משרדי הממשלה.

<ג'בר חמוד: החלטת הממשלה שהייתה בשנת 2014 הייתה על סך 680 מיליון שקלים.

<ג'בר חמוד: ההחלטה הנוכחית היא על 2.3 מיליארד שקלים וזה עדיין לא מספיק.

<ג'בר חמוד: ולמה?

<ג'בר חמוד: מה המצב היום?

<ג'בר חמוד: ואמרת, אל תתעסק בהחלטה.

<ג'בר חמוד: אני לא יודע אם כולם יודעים, בנושא ההשכלה הגבוהה, אדוני, הממוצע במדינת ישראל לפי המל"ג, הוא 48% בוגרי תואר ראשון מקרב הפוטנציאל שאמורים לקבל תואר.

<ג'בר חמוד: אתם יודעים מה הנתונים בעדה הדרוזית?

<ג'בר חמוד: 13% אדוני, שמתוכם 10% בנות ו-3% בנים.

<ג'בר חמוד: בית ג'אן קיבלו 100% בבגרות.

<ג'בר חמוד: ערוץ 10, ערוץ 2, כל התקשורת, משרד החינוך, 100%.

<ג'בר חמוד: מקום ראשון.

<ג'בר חמוד: אתם יודעים מה אחוז ההשכלה הגבוהה בבית ג'אן?

<ג'בר חמוד: 13%.

<ג'בר חמוד: הניתוח הצליח והחולה מת.

<ג'בר חמוד: אדוני, אני לא יודע אם כולם יודעים שבדלית אל כרמל, בעוספייה וחלק בבית ג'אן, שהלך לדיון האחר, יותר מ-50% מבתי האב ויתרו על חשמל.

<ג'בר חמוד: אז יש גנראטור, שאחרי זה נחנקים ומתים, כמו שקרה בעוספייה, לצערי.

<ג'בר חמוד: לא מחוברים לתשתיות הביוב.

<ג'בר חמוד: בור ספיגה על יד כל בית.

<ג'בר חמוד: אנחנו מדברים על מדינת ישראל 2017 ואני לא רוצה עכשיו פה להמשיך.

<ג'בר חמוד: אגב, אם אנחנו כבר משווים את עצמנו, והחברה מהאוצר, כשהצגתי, אז היו אומרים לי תמיד מה עם יתר המגזרים?

<ג'בר חמוד: סליחה, אבא שלי פעם עשה חשבון, אנחנו שישה אחים, עשה חשבון לאחד השרים שביקר אצלנו, אמר רגע, בוא נעשה שישה בנים ששרתו שלוש שנים, שכר מינימום, כמה כסף זה.

<ג'בר חמוד: אז נכון, יש ייעוץ משפטי ויש הגבלות ויש מגבלות.

<ג'בר חמוד: אני בטוח שכשרוצים לפתור בעיה יודעים לגעת ולקחת את הנתח הזה.

<ג'בר חמוד: יש צרכים מיוחדים לעדה הדרוזית ויש טופוגרפיה מיוחדת לבנות.

<ג'בר חמוד: אדוני ואם משווים אותנו ואני באמת לא באתי לפתוח פה את הסוגיה בין דרוזים ומגזרים אחרים במדינת ישראל, אבל אם ניקח את הטופוגרפיה של בית ג'אן ושל סאג'ור ושל חורפיש אל מול הטופוגרפיה של סכנין ושל עראבה ושל כבר מנדא ושל כפר קנא, לבנות קיר בחורפיש עולה חצי מיליון שקלים.

<ג'בר חמוד: אותו קיר יעלה לו 100,000 שקלים.

<ג'בר חמוד: לחפור בסלע אצלנו קו ביוב של 100 מטרים יעלה לי 500,00 שקלים.

<ג'בר חמוד: בנתניה יעלה לו מחפר ליומיים.

<ג'בר חמוד: אז אדוני, אני לא רוצה עכשיו לפרוט את כל הצרכים ואת כל הבעיות.

<ג'בר חמוד: אני רוצה להציע הצעות מעשיות ולפני שאני מציע את ההצעות המעשיות, אני רוצה גם להסתכל על חצי הכוס המלאה, בהמשך למה שחברי חמד עמאר אמר.

<ג'בר חמוד: ואני רוצה לציין פה גם דברים טובים שקרו, ואני מאלה שלא מחמיאים.

<ג'בר חמוד: כולם מכירים אותי.

<ג'בר חמוד: אני מאלה שמציינים רק עובדות.

<ג'בר חמוד: בשנתיים האחרונות משרד הפנים העביר את כל תקציבי החלטת הממשלה עד השקל האחרון, כולל משרד הדתות.

<ג'בר חמוד: וכשאני אומר כל הסכומים, אני לא רוצה לציין פה סכומים, על מנת שמגזרים אחרים לא יגידו.

<ג'בר חמוד: דיברתם על מינהל התכנון?

<ג'בר חמוד: כל החלטה עברה.

<ג'בר חמוד: לכל רשות היום יש הרשאות תקציביות, נושא של תכנון על קרקע פרטית.

<ג'בר חמוד: אלא מה?

<ג'בר חמוד: הכסף לא מספיק.

<ג'בר חמוד: מה שפה ניסו.

<ג'בר חמוד: יש צורך וזו הצעה ראשונה בעצם, ואני רוצה להמשיך ביתר המשרדים.

<ג'בר חמוד: משרד הבינוי והשיכון העביר את כל התקציבים.

<ג'בר חמוד: משרד החקלאות העביר את כל התקציבים.

<ג'בר חמוד: בתחום החינוך, יושב פה לימיני הבחור – מה שם אדוני?

<דניאל לורברבוים: דניאל.

<ג'בר חמוד: דניאל, רפרנט משרד החינוך.

יואב קיש: לא, הוא רפרנט באוצר.

<ג'בר חמוד: כן, כן, הוא הרפרנט של החינוך, כן.

<ג'בר חמוד: שתי החלטות מדברות על 45 מיליון שקל כל שנה.

<ג'בר חמוד: 2332 – 45 מיליון שקלים עבור 2015, בגלל מגבלת הבחירות של היועץ המשפטי בזמנו, ויש לנו 2016 ו-2017.

<ג'בר חמוד: 45 מיליון שקלים כפול 3, עד היום כמעט ולא ראינו שקל מהתקציב הזה במשרד החינוך.

יואב קיש: אחרי זה ניתן לאוצר להתייחס.

<ג'בר חמוד: כן.

<ג'בר חמוד: אני רוצה להמשיך.

<ג'בר חמוד: אני מציע, אדוני הצעה מספר אחת: ההחלטה שהייתה הייתה טובה.

<ג'בר חמוד: היא גם נגעה בסעיפים שמעולם לא נגענו בהם וזה היה בשיתוף באמת עם משרד ראש הממשלה ועם יתר המשרדים.

<ג'בר חמוד: גם שר האוצר, זה היה בדיוק בתחילת דרכו, זה היה מיד אחרי הבחירות, ב-7 ביוני 2015.

<ג'בר חמוד: גם כן יש להגיד שהוא בא לקראת העדה הדרוזית ותמך ונתן וזה היה תקדים בהיבט הכמותי של הכסף וגם בהיבט הביזור והייחודיות של הסעיפים.

<ג'בר חמוד: אבל עדיין יש לנו צרכים מיוחדים ואני חושב שאם רוצים להתקדם ולסייע לנו ולא רק תמיד להצהיר על כוונות, אלא גם לבוא ולבדוק ממשי ומעשי בנושאים, אחד זה לקיים מספר דיונים, ולא כל משרדי הממשלה, כי אי אפשר בדיון אחד לסגור את כל משרדי הממשלה.

<ג'בר חמוד: ללכת על המשרדים המובילים.

<ג'בר חמוד: חינוך זה המשרד הראשון ועוד שני משרדים, יחד עם אותם רפרנטים במשרד האוצר, ושמשרד האוצר לא יגיד לנו לא העבירו ומשרד האוצר יגיד לנו העבירו.

<ג'בר חמוד: אנחנו הפכנו פה להיות על תקן גננת.

<ג'בר חמוד: זה ההצעה מספר אחת.

<ג'בר חמוד: הצעה שנייה, אני חושב שיש מקום ביחד עם משרד ראש הממשלה לקחת את ההחלטה הקיימת ולהראות על אופציה של שדרוג מיידי של אותה החלטה.

<ג'בר חמוד: הסטה מסעיפים לסעיפים.

<ג'בר חמוד: יש סעיפים שהניצול הוא בעייתי.

<ג'בר חמוד: ולמה הניצול הוא בעייתי?

<ג'בר חמוד: כי יש החלטה ומישהו דואג לשים חסמים - מכוון או לא מכוון - ואז אם אתה בא ונותן לי סעיף תקציבי לבנות מבנה ציבור ואין לי קרקע מדינה וגם אין לי כסף לקנות את הקרקע הפרטית, אז אתה יכול לתת לי גם שני מיליארד שקלים לבנות - - -

יואב קיש: לא ייצא כלום.

<ג'בר חמוד: אז זה לא ייצא לפועל.

<ג'בר חמוד: ונושא הפיתוח ותקציבי הפיתוח הוא גם כן נושא בעייתי.

<ג'בר חמוד: אדוני, נושא נוסף שאני רוצה לגעת בו.

<ג'בר חמוד: אני אתמול הוצאתי מכתב למשרד ראש הממשלה, לשרה מירי רגב.

<ג'בר חמוד: אם ציינתי משרדים לטובה, אני רוצה לציין - משרד התרבות, שקל אחד לא העבירו למגזר הדרוזי, אדוני.

<ג'בר חמוד: אחד.

<ג'בר חמוד: גם לא תוספתי.

יואב קיש: יש פה מישהו ממשרד התרבות?

<ג'בר חמוד: שקל אחד הגברת מירי רגב לא העבירה.

<ג'בר חמוד: אז היא באה ושמה אבן פינה לבית מורשת הדרוזית, כשכל התקציב הוא תוספתי מהאוצר.

<ג'בר חמוד: כולו.

<ג'בר חמוד: אפילו שקל אחד היא לא שמה מהמשרד שלה.

<ג'בר חמוד: אז אתמול אני הוצאתי מכתב בנושא אחר.

<ג'בר חמוד: העדה הדרוזית במדינת ישראל, יחד עם רמת הגולן, שאני שמח שהם גם הצטרפו אלינו לאחרונה - - -

יואב קיש: טוב, נא לסיים.

<ג'בר חמוד: ארבעת היישובים מרת הגולן הצטרפו לפורום הדרוזי והצ'רקסי ואנחנו שמחים על כך וכך צריך להיות.

<ג'בר חמוד: במגזר הדרוזי אין אצטדיון אחד.

<ג'בר חמוד: זה 160,000 תושבים.

<ג'בר חמוד: אין לנו את קטאר, אדוני.

<ג'בר חמוד: אין לנו את סעודיה.

<ג'בר חמוד: יש לנו את מדינת ישראל ויש לנו שטח.

<ג'בר חמוד: להקים דבר כזה בהחלטת ממשלה מעכשיו לעכשיו ויש לנו שטח ויש לנו קרקע.

<ג'בר חמוד: מיכל יושבת פה ויודעת שבתכנית המתאר, ואגב, אני הצלחתי להרחיב מתאר של סאג'ור וסיימתי לשווק יחידות דיור רק שבוע שעבר.

<ג'בר חמוד: אדוני, לעשות אצטדיון כזה ולפתח את הספורט במגזר הדרוזי, זו בהחלט אמירה.

<ג'בר חמוד: אני מסיים אדוני במשפט אחד.

<ג'בר חמוד: חבל הוא שהעדה הדרוזית הפכה לסמל של ה-קיפוח עם ה' הידיעה.

<ג'בר חמוד: וכשאני אומר ה-קיפוח עם ה' הידיעה, המגזרים האחרים מסתכלים על העדה הדרוזית ואומרים רגע, אתם הפטריוטים למדינת ישראל.

<ג'בר חמוד: המגזר הערבי היום לצערי הוא מפותח תעשייתית, מסחרית, כלכלית, סוציו אקונומית.

<ג'בר חמוד: בכפר עארבה אדוני, יש רופאים כמו כל המגזר הערבי במדינת ישראל.

<קריאה: יותר.

<ג'בר חמוד: ויותר.

<ג'בר חמוד: נתונים שאתם יכולים לבדוק אותם אחר כך.

<ג'בר חמוד: נכון, אז זה המצב.

<ג'בר חמוד: דיון כזה או אחר לא יפתור את הבעיה של העדה הדרוזית.

<ג'בר חמוד: אני חושב שבהחלט מעשית, לשדרג את החלטת הממשלה בתיאום איתנו, יחד עם משרד ראש הממשלה, עם האוצר, זה יהיה צעד גדול.

<ג'בר חמוד: דיברתם על תקציב, אגב תמ"א 35 כן הורחקה אדוני, בשיתוף עם מינהל התכנון.

<ג'בר חמוד: היא הורחקה מהיישובים הדרוזים.

איתן ברושי: הורחקה?

<ג'בר חמוד: כן.

יואב קיש: ג'בר, בוא נשמע רגע את המשרדים.

יואב קיש: תודה רבה.

איתן ברושי: גם בעניין הזה אנחנו רוצים להיות דרוזים.

יואב קיש: טוב.

<ג'בר חמוד: הורחקה מהיישובים הדרוזים.

יואב קיש: אני רוצה לעבור למשרדים.

יואב קיש: יוסי, אתה ביקשת לדבר, אבל אני שמעתי שאתם דווקא עשיתם עבודה טובה, אז אני רוצה רגע לשמוע את האוצר קודם.

יואב קיש: בוא תציג, הצטרפת אלינו לדיון, מי אתה?

<שאול קירשנבאום: כן, שאול קירשנבאום, רפרנט חינוך במשרד האוצר.

<שאול קירשנבאום: אני אציג את תחום החינוך, מה שנעשה מבחינתנו בשנת 2016.

יואב קיש: לא, אז רגע, לפני זה, איפה דניאל?

יואב קיש: אני ביקשתי תשובה לגבי הדו"ח שביקש חבר הכנסת חמד עמאר בדיון הקודם.

יואב קיש: יש לך תשובה לגבי זה?

<דניאל לורברבוים: יש לי תשובה.

<דניאל לורברבוים: אני לא יודע כמה היא תספק אתכם.

יואב קיש: מה התשובה?

<דניאל לורברבוים: שאנחנו עובדים על זה עכשיו אצלנו וזה יהיה רק בימים הקרובים.

יואב קיש: זאת אומרת שלושה שבועות לא עשיתם כלום, למרות שהבטחתם.

איתן ברושי: למה לא? הם בינתיים עובדים עלינו.

יואב קיש: טוב, אני אמליץ ליושב ראש הוועדה.

יואב קיש: בעניין הזה תהיה לי החלטה להמליץ לו בעקבות הדיון הזה.

יואב קיש: רק לגבי החינוך, מה אתה רוצה להגיד?

<שאול קירשנבאום: כן, אז בשנת 2016 כל התכנית תוקצבה בהתאם לתכנית - - -

יואב קיש: כמה, 45 מיליון שקלים?

<שאול קירשנבאום: כן.

יואב קיש: הועברו למשרד החינוך?

<שאול קירשנבאום: הועבר כולו למשרד החינוך לפי התכנית שהוכנה.

יואב קיש: אוקיי, אז בואו נשמע את משרד החינוך, בבקשה.

<שאול קירשנבאום: וגם בשנת 2017, כל התכנית כבר אושרה.

<שאול קירשנבאום: הכל כבר מתוקצב בפנייה, שעכשיו נשלחה ל - - -

יואב קיש: כסף עוד לא הועבר?

<שאול קירשנבאום: עדיין לא.

<שאול קירשנבאום: זה בפנייה שנשלחה עכשיו.

חמד עמאר: אתם מתכוונים 2016 לא הועבר?

יואב קיש: לא, הוא אומר ששנת 2016 הועבר.

יואב קיש: מה שאומר האוצר כרגע - - -

<תמי ויצמן: לא, תנו לי להסביר.

<תמי ויצמן: אני אסביר.

<שאול קירשנבאום: תמי תסביר.

יואב קיש: בבקשה.

חמד עמאר: אדוני יושב הראש, חשוב מאד לומר, בדיונים שקיימתי הועלתה טענה שאפילו יש כסף שלא הועבר לגבי שנת 2015.

חמד עמאר: לגבי שנת 2016 יש כסף מהבסיס של משרד החינוך שלא הועבר.

חמד עמאר: התוספתי הועבר, הבסיס לא הועבר.

חמד עמאר: זה מה שטענו כאן ראשי הרשויות וזה בכמה ישיבות שאני קיימתי.

חמד עמאר: לכן חשוב לי מאד להבין בדיוק.

יואב קיש: בבקשה, רק את השם לפרוטוקול ותתייחס.

<איהד מוהנא: איהד מוהנא, נציג האגף לחינוך דרוזי במשרד החינוך.

<איהד מוהנא: לגבי תקציב החינוך, התקציב הגיע למשרד רק ב-28 בנובמבר בשנת 2016, שבועיים לפני פגרת החורף.

<איהד מוהנא: ככה זה נקרא אצלנו.

<איהד מוהנא: כדי להתחיל לממש תקציבים ולכוון אותם לידי תכניות פעולה, זה רק בסמסטר השני של שנת הלימודים ובסמסטר שני של שנת הלימודים זה בגרויות, זה מיצ"בים.

<איהד מוהנא: אי אפשר לממש בצורה תכליתית את התקציבים, כשזה מגיע רק בסוף שנת 2016.

<שאול קירשנבאום: הפנייה אושרה חודשיים אחרי שנשלחה לוועדה פה, אז זה המקום הנכון לדבר על זה.

חמד עמאר: מה חודשיים?

<שאול קירשנבאום: הפנייה נשלחה לוועדה שנה שעברה באוגוסט - - -

חמד עמאר: לא ידוע לי שמנהל הוועדה מעכב את הפניות.

<שאול קירשנבאום: והיא אושרה פה בוועדה חודשיים אחר כך.

<שאול קירשנבאום: שנה שעברה היו הרבה בעיות שנעשו פה בוועדה, היו פניות שעוכבו והיא נשלחה הרבה - - -

יואב קיש: הגשת באוגוסט, למה זה חיכה עד לאוגוסט?

<שאול קירשנבאום: כי כמו כל התכניות של המשרד, התכנית מתחילה רק בשנת הלימודים הבאה.

יואב קיש: אז אישרתם באוגוסט לספטמבר 2016 כאילו?

<שאול קירשנבאום: כן, תכנית שכבר אושרה קודם.

יואב קיש: ואז זה עוכב חודשיים.

<שאול קירשנבאום: לא, התכנית שלה כבר אושרה ביוני.

<שאול קירשנבאום: התקצוב נעשה בפנייה מרוכזת של כל המשרד, שהוא נעשה באמצע שנה - - -

<קריאה: ושהוא עוכב.

<שאול קירשנבאום: נכון, והוא עוכב פה בוועדה.

איתן ברושי: זו שיטה ידועה.

איתן ברושי: ואז יש עוד פעם העברות, כי לא ביצעו את התקציב, אז עושים עוד פעם העברות.

איתן ברושי: אתם מומחים בכפל לשון.

איתן ברושי: קודם כל באים עם תקציב, אחר כך לא מבצעים אותו, אחר כך עושים העברות, לא מבצעים אותן, אחר כך יש לכם טענות לוועדות.

איתן ברושי: אם עובדים נכון, נותנים מקדמה, עושים תכנון, לא מחכים לאישור הסופים, לוקחים סיכון, מתכננים.

איתן ברושי: כשמגיע הכסף, מבצעים.

איתן ברושי: מה אתם אומרים עכשיו?

איתן ברושי: לא אישרתם, עד שאישרתם לא תכננו, עד שתכננו לא ביצענו.

איתן ברושי: ככה נראית המדינה.

איתן ברושי: פה הפקידות.

איתן ברושי: מדברים ולא עושים.

יואב קיש: מה הבעיה לתכנן ל - - -

איתן ברושי: קחו מקדמות, תתכננו.

יואב קיש: לתכנן.

יואב קיש: עכשיו בוא ניקח את שנת 2017.

<איהד מוהנא: יש תכניות שנוגעות לתחומי החיים של הנוער הדרוזי, של אקדמיה, של הכנה לחיים, של הכנה לפסיכומטרי.

<איהד מוהנא: כל מה שמטריד את הנוער הדרוזי, יש תכניות.

<איהד מוהנא: התכניות מוכנות.

<איהד מוהנא: המנכ"ל הציג את זה גם לפני כשבועיים מול כל ראשי הרשויות.

<איהד מוהנא: העניין הוא עניין של כסף.

<איהד מוהנא: נוכל להתחיל בעבודה, רק תנו לנו את הכסף.

<איהד מוהנא: אם הכסף מגיע בסוף חודש נובמבר 2017 נוכל להתחיל לעבוד.

יואב קיש: מתי יגיע הכסף של שנת 2017?

<שאול קירשנבאום: של 2017 נשלח לוועדה השבוע.

<שאול קירשנבאום: תישלח פנייה.

יואב קיש: תישלח?

<שאול קירשנבאום: כן.

יואב קיש: אז הוועדה צריכה בפגרה להתכנס ולאשר את זה?

<שאול קירשנבאום: זו הפנייה של כל המשרד.

יואב קיש: מה?

<שאול קירשנבאום: זו פנייה של כל משרד החינוך.

<שאול קירשנבאום: הפניות השנה מרוכזות.

יואב קיש: מי שלח?

<מופיע מרעי: אני רוצה להגיד משפט.

יואב קיש: רגע, שנייה.

<איהד מוהנא: אני אוכל להגיד לך, לאור התכנית המאד מפורטת, כולכם תוכלו לעיין בה, היא נמצאת אצלנו, אפשר לשלוח אותה לכל אחד מכם.

יואב קיש: כן, תשלח לוועדה.

<איהד מוהנא: כן, בסדר גמור.

<איהד מוהנא: היא תועבר לוועדה.

<איהד מוהנא: ואני אגיד, אם הכסף באמת לא יתקע בגלל בירוקרטיות כאלה ואחרות אצל פקידי האוצר, נוכל באגף לחינוך דרוזי וצ'רקסי לעשות תכניות מיטביות עבור הנוער שלנו ואז - - -

<ג'בר חמוד: לא, לא, סליחה רגע, אני חייב לקטוע אחד במשפט אחד.

יואב קיש: רגע, רגע, תן לו לסיים.

יואב קיש: לא, לא, לא.

יואב קיש: תן לו לסיים ואחרי זה אתה תתייחס.

<איהד מוהנא: ואז טענות כמו שהיו כאן, אולי בחלקן בצדק, שתתחילו ותיקחו סיכון ואחרי זה נראה מה נעשה, לא יישמעו בכלל.

<איהד מוהנא: למה לנו להיות בדיון הזה - - -

יואב קיש: על איזה היקף תקציב התכניות שלך?

<איהד מוהנא: כל שנה 27.5 מיליון שקלים לחמש שנים.

יואב קיש: אבל הוא אמר 45 מיליון שקלים.

<שאול קירשנבאום: לא, האוצר זה - - -

<תמי ויצמן: לא, זה 13 מיליון משנה קודמת.

<תמי ויצמן: זה משהו חד פעמי.

איתן ברושי: לא ביצעו כבר?

יואב קיש: טוב.

יואב קיש: מה רצית, ג'בר?

<ג'בר חמוד: טוב ששאלת את השאלה האחרונה, אדוני.

<ג'בר חמוד: סליחה שנייה, התקציב אומר 27.5 מיליון שקלים תוספתי מהאוצר ו-17.5 מיליון שקלים בבסיס משרד החינוך.

<ג'בר חמוד: סליחה, תקראו את החלטת הממשלה טוב טוב.

<יוסף חדד: 959.

<ג'בר חמוד: סליחה, תקראו את ההחלטה טוב.

יואב קיש: בסדר, ג'בר, אנחנו צריכים להתקדם.

יואב קיש: יש לנו עוד דקה.

<ג'בר חמוד: לא, לא, משפט אחרון.

יואב קיש: אבל משפט.

<ג'בר חמוד: לא רק להעביר את הכסף.

<ג'בר חמוד: זה לא מספיק שהם מעבירים את הכסף.

<ג'בר חמוד: מה שיותר חשוב, ואת זה גם אמרתי למנכ"ל בדיון האחרון, זה לשבת איתנו על המיפוי האמיתי ועל הצרכים האמיתיים, כדי באמת לשפר את מערך החינוך בנושא של האקדמיה, התרבות והנוער.

יואב קיש: טוב, תודה ג'בר.

יואב קיש: מילה, יוסי חדד.

יואב קיש: בבקשה, יוסי.

יואב קיש: שלום אביגדור, אתה מוזמן להצטרף ותעדכן אותנו מה קורה עם תכניות הבנייה למגזר הדרוזי.

<יוסף חדד: מילה.

<יוסף חדד: ראש מטה הדיור הצטרף אלינו.

<יוסף חדד: אנחנו מחר בארבעת היישובים הדרוזים ברמת הגולן עושים סיור בהובלתו.

<יוסף חדד: בוקר טוב.

<יוסף חדד: יוסי חדד, ראש מינהל אוכלוסיות ומרקם ותיק במשרד הבינוי והשיכון.

<יוסף חדד: הנחתי על שולחנך את תכנית העבודה הסדורה של משרד הבינוי והשיכון, שהיא כוללת את כל הסעיף שמתייחס למשרד הבינוי והשיכון מתוך החלטת הממשלה 959.

<יוסף חדד: סך הכל אנחנו מדברים על 317 מיליון שקלים.

<יוסף חדד: 2016 – 92 מיליון שקלים הועברו לרשויות.

<יוסף חדד: 2017 – 62 מיליון שקלים הועברו לרשויות, כולל הרשאות.

<יוסף חדד: אנחנו בעבודה שוטפת - - -

איתן ברושי: יוסי, מה קורה עם תשתיות שהן בהיקף עצום בגלל שיפויים ועלויות ספציפיות של כפרים מסוימים?

איתן ברושי: הם לא יכולים לעמוד במחירים האלה.

איתן ברושי: אצלכם יש סטנדרט.

איתן ברושי: בחיים שלהם יש שונות בין כפר לכפר, בין גבעה לגבעה.

איתן ברושי: אתה מכיר את הכפרים.

יואב קיש: איתן, שנייה.

<יוסף חדד: אנחנו בעבודה שוטפת וסדורה עם המשרד לפיתוח אזורי, שהם מובילים את החלטת הממשלה 959.

<יוסף חדד: בעבודה שוטפת, נמצאים בוועדת היגוי.

<יוסף חדד: היינו בוועדה שהוביל אותה חבר הכנסת חמד עמאר, הצגתי בפניו את התכנית.

<יוסף חדד: לשמחתי הרבה אנחנו מתואמים עם רשאי הרשויות.

<יוסף חדד: אני רוצה להציג ולציין - - -

יואב קיש: אתה צריך לסיים, יוסי.

יואב קיש: אנחנו כבר חורגים.

<יוסף חדד: דקה, אני אסיים.

<יוסף חדד: אנחנו גם שותפים ומחבקים את המשפחות השכולות, שני השוטרים שנפלו, שנרצחו, גם כמיל וגם האיל.

<יוסף חדד: כבוד יושב הראש, יושב פה איתנו ראש מועצת חורפיש.

<יוסף חדד: דיברו פה על ברית חיים.

<יוסף חדד: אחיו, אלוף משנה נביה מרעי זיכרונו לברכה, היה מפקדי, אז זה אומר את - - -

<מופיע מרעי: שותפות.

<יוסף חדד: את השותפות ואת הגורל בינינו לבין הדרוזים.

<יוסף חדד: חשוב לי לציין ששר הבינוי והשיכון, מעבר לזה שההחלטה מתממשת בשטח, הוא גם בודק פיזית את הדברים בשטח.

<יוסף חדד: אנחנו נפגשים במפגשים, כולל סיורים עם ראשי הרשויות בכפרים.

<יוסף חדד: הדבר האחרון, אנחנו בשנת העבודה 2017 יחד עם רמ"י מקדמים 1,700 שיווקים.

<יוסף חדד: כמובן שאם יהיו חסמים, אז השיווקים לא יצאו לפועל, אבל יש בשורות טובות בעיקר לשכונות של חיילים או משרתי כוחות הביטחון.

<יוסף חדד: תודה.

יואב קיש: תודה.

<מופיע מרעי: יואב עובד מעשי, אגב.

יואב קיש: אנחנו צריכים לסכם.

יואב קיש: אני אתן לחבר הכנסת לשעבר אסעד אסעד לומר כמה מילים ואחרי זה נמשיך.

אסעד אסעד: שלום לכם.

אסעד אסעד: הנה הרבה דברים לא השתנו.

אסעד אסעד: הייתי פעם אחרונה פה לפני 20 שנה כחבר כנסת, אבל על אותם דברים דיברו אז על הדרוזים.

אסעד אסעד: אותם סיפורים.

יואב קיש: אז גם הייתה תכנית חומש?

<ג'בר חמוד: לא כזאת.

<ג'בר חמוד: לא כזאת.

אסעד אסעד: עשו תכניות חומש.

אסעד אסעד: מדינת ישראל, אני עכשיו בא מוועדת חוץ וביטחון על הסיפור של הגיוס לצה"ל והגיוס לצה"ל – אלף השוואות.

אסעד אסעד: מתגייסים דרוזים לצה"ל – 82% והיהודים 70% ומשהו, אבל זה לא משתנה.

אסעד אסעד: זה לא משתנה וגם הסוויץ' בראש של בנימין נתניהו לא ישתנה.

אסעד אסעד: מה זאת אומרת?

אסעד אסעד: אם מדינת ישראל לא תחליט לשים את הדרוזים על המפה, יפסיקו לקטר ראשי המועצות וראש העדה וחברי הכנסת שהם לא יכולים לשנות.

אסעד אסעד: פעם היה שינוי, אני הייתי בכנסת ואני אגיד לכם, בתקופה שרבין היה ראש הממשלה.

אסעד אסעד: באו הדרוזים הפגינו מול משרדו.

אסעד אסעד: אני הייתי בכנסת.

אסעד אסעד: היה מולי חבר כנסת במערך ואז ראש הממשלה, ובעצם זה מעניין, כדאי שתדעו כולכם.

אסעד אסעד: אני הגשתי הצעת אי אמון בממשלה.

אסעד אסעד: הממשלה אז הייתה ממשלה שנסמכה על ידי הערבים ובאו הערבים ואמרו לרבין – אם אתה לא תיתן לדרוזים, אנחנו הולכים להפיל את הממשלה.

אסעד אסעד: אז שר האוצר אז בא אלי – חברה, או שתשמעו אותי, או שתגידו לי תסתלק מפה.

אסעד אסעד: תחליטו.

יואב קיש: לא, לא, סליחה.

יואב קיש: הוא פשוט אומר לי ש - - -

אסעד אסעד: אני לא בא לדיונים.

אסעד אסעד: לשמחתי אני לא בא הרבה.

יואב קיש: פשוט אנחנו חרגנו מהזמן והוא מעדכן אותי.

אסעד אסעד: אוקיי, אז חרגתם מהזמן עוד דקה.

אסעד אסעד: הזמנתם אותי, אני בא.

אסעד אסעד: אז שר האוצר אז, בייגה שוחט, אמר לי כך, על דברתי.

אסעד אסעד: אני מקים ועדה היום, קח את הצעת אי האמון ונקים ועדה עם האוצר, עם ראשי המועצות, עם הפנים ומה שיחליטו.

אסעד אסעד: במקרה קמה ועדה ומצאו שיש חוסר לדרוזים לא של מיליארד שקלים, של שני מיליארד שקלים.

אסעד אסעד: ואז רבין החליט על מיליארד שקלים לחמש שנים.

אסעד אסעד: ומאז לא היו החלטות כאלה.

אסעד אסעד: אם רוצים לשנות את המצב של הדרוזים ושל המועצות ושל החינוך ושל השיכון ושל זה, זה התכנית.

אסעד אסעד: חברה, בדיבורים אתם מאסתם.

אסעד אסעד: כולם מאסו.

אסעד אסעד: צריכים לקחת את עצמנו בידיים ולהביא לשינוי דרך ראש הממשלה.

אסעד אסעד: תודה רבה אדוני.

יואב קיש: תודה רבה לחבר הכנסת לשעבר אסעד אסעד.

יואב קיש: חברים, אני רוצה לסכם את הדיון.

יואב קיש: אני אגיד ככה: ראשית, אני שמח שחבר הכנסת משה גפני, יושב ראש הוועדה, הצטרפת אליו.

משה גפני: סמכתי עליך.

יואב קיש: כן, אבל בוא תשמע את הסיכום, אז גם ייצא משהו.

משה גפני: בבקשה.

יואב קיש: ראשית, אני פונה קודם כל לאוצר.

יואב קיש: בדיון שניהל פה חבר הכנסת חמד עמאר הייתה הנחיה והאוצר מכיר את זה, להוציא תוך ימים ספורים התייחסות של המשרדים השונים מה הועבר, מה בוצע מהאוצר ובאנו לפה, חשבנו שנקבל את זה.

יואב קיש: התשובה של נציגי האוצר הייתה טעות, לא הבנו, ניתן לכם את זה עוד כמה ימים.

יואב קיש: אז יכול להיות שהיה, אבל עוד כמה ימים זה צריך לקרות.

יואב קיש: אנחנו ביום שני, יום רביעי זה סוף השבוע של המושב.

יואב קיש: אז אני לא יודע מה זה זמן סביר לקבל את זה?

יואב קיש: מתי נראה את המסמך הזה, אפשר לנקוב תאריך?

איתן ברושי: שש בערב היום.

יואב קיש: לא, תן להם קצת יותר.

<דניאל לורברבוים: יום ראשון הקרוב, זה בסדר?

יואב קיש: יום ראשון הקרוב?

יואב קיש: חמד, זה בסדר?

חמד עמאר: שלושה שבועות לא קיבלנו, נחכה עד יום ראשון.

יואב קיש: אז ביום ראשון המסמך הזה יועבר במייל לוועדה, אני מבקש לכל החברים.

יואב קיש: זה נושא שהוא הבסיס של הדבר.

יואב קיש: תכנית חומש שצריך לראות מה קרה.

יואב קיש: היו פה המון טענות במשך דיון שלם.

יואב קיש: האקשן אייטם היחידי שהיה לעשות לא קרה.

יואב קיש: אז בעניין הזה אני חושב שזה לא קביל ויום ראשון זו ההזדמנות שלכם לתקן את זה ואני מבקש את האחריות שלכם לעניין הזה.

יואב קיש: נושא שני, לא הספקנו לדבר על זה, אבל המפתח זה באמת – ומופיד אמר את זה – המפתח זה הרחבת תכניות המתאר.

יואב קיש: אז נעשה צעד בכיוון.

יואב קיש: לגבי הנושא של תכניות המתאר במגזר הדרוזי - - -

חמד עמאר: מפורטות.

יואב קיש: מפורטת, אני מבקש לדעת איפה צווארי הבקבוק, נא להעביר.

יואב קיש: אם יש צווארי בקבוק, נא להעביר כדי שהוועדה תוכל לנסות לפענח ולפתור אותם.

יואב קיש: אני רוצה להזכיר הערה נוספת שעלתה ואני פונה אליך, יושב הראש, כי אתה מנוסה בזה יותר.

יואב קיש: בהחלטת הממשלה היה תקציב מאושר ועכשיו יש בעיות של סעיפים מסוימים שלא ניתן לממש ורוצים באותה החלטת ממשלה להעביר מתקציב לתקציב.

יואב קיש: אז מה הדרך הנכונה לעשות את זה ואיך אתה מציע ל - - -

חמד עמאר: ניוד הכסף.

יואב קיש: ניוד הכסף.

יואב קיש: זאת אומרת הם תקועים עם כסף בגלל שאין קרקעות ציבוריות לבנייה.

משה גפני: לדבר עם שר האוצר.

יואב קיש: לדבר עם שר האוצר.

משה גפני: לפנות בכתב גם.

יואב קיש: אז חמד, אני מבקש, אם אתה יכול להוביל את המהלך הזה.

משה גפני: בסדר.

משה גפני: תעבירו את הפרטים, אני אחתום על המכתב לשר האוצר.

<ג'בר חמוד: אני מוכן להעביר את הפרטים, אדוני.

חמד עמאר: תעביר את הפרטים ונעביר את זה.

יואב קיש: אוקיי, אז תעביר את הפרטים לגבי איזה סעיפים.

משה גפני: מה לא מומש או מה לא יכול להיות ממומש.

משה גפני: להעביר הכל.

יואב קיש: בדיוק.

יואב קיש: הוא נתן דוגמא שרוצים לבנות מבני ציבור, אבל אין קרקע ציבורית ואי אפשר על קרקע פרטית.

משה גפני: בסדר.

איתן ברושי: צריך לאפשר להם גמישות מסעיף לסעיף.

משה גפני: בסדר, אז - - -

איתן ברושי: מה שהאוצר עושה, הוא לא נותן לבצע ואחר כך הוא לוקח את הכסף.

איתן ברושי: השיטה לתת אגוזים למי שאין שיניים לא המציאו אותה היום.

יואב קיש: בסדר, ברושי, את זה סיכמנו.

יואב קיש: הייתה פה עוד הערה לגבי משרד התרבות.

יואב קיש: אני יודע מהשרה שיש לה כוונה כן לעשות שינוי.

משה גפני: כן, היא אמרה את זה כאן בוועדה.

יואב קיש: היא אמרה את זה כאן בוועדה ולכן אני מציע שהוועדה תפנה במכתב לשרה ותשאל אם היא יכולה לבוא ולפרט מה התכניות שלה.

איתן ברושי: לגבי תרבות וספורט.

משה גפני: אני אדבר איתה.

משה גפני: אני אמור לדבר איתה.

יואב קיש: אתה תדבר איתה, כי הטענה היא שיש אפס השקעה, לפחות זה מה ששמענו מהאנשים כאן.

משה גפני: היא דווקא הציגה פה שהיא - - -

<ג'בר חמוד: אדוני, אפס השקעה בתרבות ובספורט.

יואב קיש: אז נשמח לשמוע את משרד התרבות בעניין הזה.

יואב קיש: אני רוצה להודות גם לראשי המועצות, גם למשרדים.

יואב קיש: אני מצטער שבאתם ושמעתם ולא היה זמן לדבר.

יואב קיש: זה היה שעה.

יואב קיש: חברי הכנסת שהעלו את הנושא - - -

משה גפני: מה זה שעה?

משה גפני: שעה בוועדת הכספים זה כמו שש שעות בוועדה אחרת.

יואב קיש: תודה לאסעד אסעד וליושב הראש שנתן לנו את השעה הזאת בהתראה קצרה.

יואב קיש: ואמרתי, הוועדה הזו גם דנה בנושא הזה בלי קשר.

יואב קיש: תודה רבה לכם.

יואב קיש: הישיבה סגורה.